El discu grabáu nAvilés sol sellu de Algamar Producciones lleva la etiqueta de Mecigayu Son y tráinos cantares de temes actuales, reivindicativos y con voz dalerta sobre la crisis que se ta viviendo; yá non solo de manera económica sinón tamién dideales y valores. El grupu quixo agradecer el sofitu recibíu por cantidá de persones mientres la creación desti discu, especialmente a los que collaboraron y punxeron el so granu darena nél. Pelos estudios ACME pasaron artistes y  músicos como Iñaki Ortiz (Betagarri) o Miguel Herrero quien, amás, fíxose cargu de la producción musical del trabayu. Nun fueron los únicos en formar parte desti proyectu; súmaronse tamién Mapi Quintana, GPS Proyect y Fabián Díaz.